Еліміздің болашақ журналистері Ертіс-Баян өңірінде бақ сынауда
"Еліміздің болашақ журналистері Ертіс-Баян өңірінде бақ сынауда" | "https://abai.kz/post/89067"
TITLE: Еліміздің болашақ журналистері Ертіс-Баян өңірінде бақ сынауда
URL: https://abai.kz/post/89067
META: "Еліміздің болашақ журналистері Ертіс-Баян өңірінде бақ сынауда" | "https://abai.kz/post/89067"
DATE: 16.04.2019
AUTHOR(s): Abai.kz
TOTAL WORDS: 129
TEXT: Сұлтанмахмұт Торайғыров атындағы Павлодар мемлекеттік университетінде «5В050400 – Журналистика» мамандығы бойынша «Ұлы дала ұлағаты» атты Республикалық пән олимпиадасы өтіп жатыр. Олимпиадаға Қазақстанның бірқатар қаласынан қатысушылар келіп, өзара сайысқа түсті. Екі күнге созылатын бұл білім бәсекесіне Қазақстанда журналист мамандарын даярлайтын 17 жоғары оқу орнынан 51 студент қатысып, бар өнерлерін паш етті. Олимпиаданы Павлодар мемлекеттік университетінің ректоры Ахметова Гаухар Ғалымқызы  ресми түрде ашып, барлық қатысушыларға сәттілік тіледі. Жарыстың бірінші кезеңінде әр топ өздерінің дайындаған видео-таныстыруларын көрсетті. Ал екінші кезеңде қатысушылар эссе жазып, жеңіс тұғырынан көрінуге бар күштерін салды. Екі кезең аяқталғаннан соң, жарысқа келген қатысушыларды Павлодар қаласын аралатып, көрнекті жерлермен таныстырды. Экскурсия Ауған соғысы ардагерлеріне арналған саябақтан басталып, С.Торайғыров ескерткіші, Орталық мешітке жалғасқан жол Бұхар жырау музейінен аяқталды. Дүлдүлдердің дүбірлі додасы бүгін өз мәресіне жетеді. «Тұран» университеті «Журналистика» мамандығының студенттері Abai.kz
